《挽铁崖先生》
明代·卢大雅

玉笙声断泣龙君，撼树蚍蜉谩作群。一代春秋尊正统，两朝冠冕在斯文。

他年有约寻圆泽，后世何人识子云。旧业门生今几在，下车空拜马陵坟。

作者简介：卢大雅，贵溪人，混成院道士。工诗为顾元等所称道。吴伯理，号巢云子，龙虎山道士。永乐（1403～1424）中任上清宫提点。随四十三代天师张宇初访张三丰，入蜀居鹤鸣山。博通经史，工诗文，精篆隶，亦能作枯木竹石。